**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2022. január 27-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

Tájékoztatom a Tisztelt Közgyűlést, hogy a járványügyi helyzet alakulását és a központi intézkedéseket folyamatosan figyelemmel kísérve, a Hivatal és intézményei működése megfelelnek a Kormány által megalkotott rendeleteknek, a biztonságos munkavégzéshez kapcsolódó előírásoknak.

A **Jogi és Képviselői Osztály** vezetője az alábbi tájékoztatást adta a megjelent fontosabb jogszabályváltozásról és az osztály munkájáról:

Hatályba léptek az alábbi jogszabályok:

* a Kormány 682/2021. (XII. 6.) Korm. rendelete a kulturális ágazatot érintő bérfejlesztésről, valamint a 2021. évi CXLVIII. törvény egyes kulturális tárgyú és egyéb törvények módosításáról, amely többek között a polgármesterek illetményét emelte meg 2022. január 1. napjától – ezen jogszabályi változásokkal kapcsolatos előterjesztés a Tisztelt Közgyűlés ehavi napirendjén szerepel;
* a Kormány 703/2021. (XII. 15.) Korm. rendelete a kötelező legkisebb munkabér és a garantált bérminimum megállapításáról, amelynek hatása a Polgármesteri Hivatal költségvetésében is megmutatkozik tekintettel arra, hogy a Kormányrendelet a munkaviszonyban és a köztisztviselői jogviszonyban álló alkalmazottak bérét is érinti;
* a 2021. évi CXXX. törvény a veszélyhelyzettel összefüggő egyes szabályozási kérdésekről, amelynek főbb pontjai a következők:
	+ helyi népszavazás csak a veszélyhelyzet után kezdeményezhető,
	+ a jogi személyek ülései a veszélyhelyzeti szabályok szerint tarthatóak,
	+ az államilag támogatott tevékenységek határidejének meghosszabbítása,
	+ a távmunkavégzés eltérő munkavédelmi szabályai,
	+ a Munka Törvénykönyvének módosítása a távmunkavégzés tekintetében,
	+ a koronavírus-világjárvány elleni védekezésről szóló 2021. évi I. törvény 2022. június 1-jén hatályát veszti;
* a köztársasági elnök a 7/2022. (I. 11.) KE határozatával az országgyűlési képviselők 2022. évi általános választásának, a 8/2022. (I. 11.) KE határozatával a választással közös eljárásban lebonyolított országos népszavazásnak az időpontját 2022. április 3. napjára tűzte ki, ehhez kapcsolódóan az igazságügyi miniszter az eljárások határidőiről és határnapjairól, a választási irodák feladatainak végrehajtásáról, a választási és népszavazási eredmény megállapításáról, a kormányhivatalok választásokkal összefüggő feladatairól, valamint a közös eljárásban használandó nyomtatványokról rendelkezett.

A koronavírus járvány elleni fellépés érdekében a hatályos polgármesteri és jegyzői utasításnak megfelelően az alábbiak érvényesek:

* a Hivatal épületébe történő belépéstől kezdődően az ügyintézés teljes időtartama alatt az ügyfél számára kötelező a maszk használata;
* a Hivatal dolgozóinak az ügyfélfogadási időben kötelező a maszk viselése a Hivatal ügyfelek részére nyitva álló területén;
* a Hivatal épületében tartott sajtótájékoztatón résztvevő személyek számára a sajtótájékoztató időtartama alatt kötelező a maszk viselése, a maszk csak a személy felszólalásának időtartama alatt vehető le, aki a beszéd végeztével a maszkot köteles az arcára visszahelyezni;
* a házasságkötés alkalmával a házasulandók és a tanúk a ceremónia időtartamának kivételével az épületbe való belépéstől a kilépésig kötelesek maszkot viselni;
* a házasságkötés alkalmával a ceremóniára érkező vendégek kötelesek az épületbe való belépéstől a kilépésig folyamatosan maszkot viselni.

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2021.12.01. - 2021.12.31. közötti időszakban 141 db szerződés jogi kontrolljára került sor.

Éves szinten összesítve ezek az adatok a 2021. évben 998 db szerződés ellenőrzését jelentik.

Az iroda nyilvántartja a hatályos önkormányzati rendeleteket, gondoskodik azok kihirdetéséről. 2021. évben összesen 42 db önkormányzati rendelet, illetve rendeletmódosítás került megalkotásra.

A 2021. december 16. napján tartott Közgyűlésen megalkotott rendeletek az alábbi időpontban kerültek kihirdetésre:

2021. december 22. napján kihirdetésre került:

* + - a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló 37/2021. (XII.22.) önkormányzati rendelet – hatályba lépett 2022. január 1. napján;
		- az önkormányzat 2022. évi átmeneti gazdálkodásáról szóló 38/2021. (XII.22.) önkormányzati rendelet – hatályba lépett 2022. január 1. napján;
		- a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló 39/2021. (XII.22.) önkormányzati rendelet – hatályba lépett 2022. január 1. napján;
		- a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról szóló 40/2021. (XII.22.) önkormányzati rendelet – hatályba lépett 2021. december 23. napján;
		- a helyi közművelődési feladatok ellátásáról szóló 5/2020. (III.5.) önkormányzati rendelet módosításáról szóló 41/2021. (XII.22.) önkormányzati rendelet – hatályba lépett 2022. január 1. napján;
		- a közterület használatának szabályairól szóló 2/2011. (I.31.) önkormányzati rendelet módosításáról szóló 42/2021. (XII.22.) önkormányzati rendelet – hatályba lépett 2021. december 23. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2021. december 16-i rendes Közgyűlésen elfogadott határozatok és a Közgyűlés jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az iroda végezte a Közgyűlés és a bizottságok hatáskörébe tartozó döntések jogi kontrollját.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az iroda elkészítette a Polgármesteri Hivatal 2021. január 1. – 2021. december 31. közti időszakra vonatkozó iktatókönyvek szerinti hivatali statisztikát:

|  |  |
| --- | --- |
| **Az iktatott ügyiratok megnevezése** | **Az iktatott ügyiratok száma** |
| **Ágazat** | **2021.01.01. - 2021.12.31.** |
| **Főszám** | **Alszám** |
| **A) PÉNZÜGYEK** | **72567** | **10038** |
| A.1. Adóigazgatási ügyek | 72567 | 10038 |
| **B) EGÉSZSÉGÜGYI IGAZGATÁS** | **43** | **462** |
| **C) SZOCIÁLIS IGAZGATÁS** | **3917** | **21314** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **1738** | **8634** |
| E.1. Környezet- és természetvédelem | 395 | 586 |
| E.2. Építésügyek, településrendezés, területrendezés | 345 | 4524 |
| E.3 Építésügy | 133 | 254 |
| E.4 Kommunális ügyek | 865 | 3270 |
| **F) KÖZLEKEDÉS ÉS HÍRKÖZLÉSI IGAZGATÁS** | **1440** | **6335** |
| **G) VÍZÜGYI IGAZGATÁS** | **71** | **327** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **6421** | **26388** |
| H.1. Anyakönyvi és állampolgársági ügyek | 2032 | 4177 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 4 | 605 |
| H.3. A Választásokkal kapcsolatos ügyek | 3 | 26 |
| H.7. Igazságügyi igazgatás | 77 | 574 |
| H.8. Egyéb igazgatási ügyek | 4295 | 20934 |
| **I) LAKÁSÜGYEK** | **996** | **5511** |
| **J) GYERMEKVÉDELMI ÉS GYÁMÜGYI IGAZGATÁS** | **456** | **2339** |
| **K) IPARI IGAZGATÁS** | **99** | **262** |
| **L) KERESKEDELMI IGAZGATÁS, TURISZTIKA** | **872** | **3246** |
| **167M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **341** | **3341** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **110** | **974** |
| **R) SPORTÜGYEK** | **12** | **36** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **2109** | **26453** |
| U.1. Képviselő-testület iratai | 33 | 159 |
| U.2. Kisebbségi önkormányzat iratai | 5 | 31 |
| U.3. Szervezet, működés | 868 | 9009 |
| U.4. Iratkezelés, ügyvitel | 126 | 724 |
| U.5. Személyzeti, bér- és munkaügyek | 92 | 5919 |
| U.6. Pénz- és vagyonkezelés | 971 | 10455 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **13** | **44** |
| X.1. Honvédelmi igazgatás | 7 | 33 |
| X.2. Polgári védelmi, katasztrófavédelmi igazgatás | 6 | 11 |
| **2021. ÉVI IKTATOTT ÜGYIRATOK SZÁMA ÖSSZESEN:** | **91203** | **115704** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

A **Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

2022. január 1. napjától a Vagyongazdálkodási Iroda és a Városfejlesztési Iroda összevonásra került.

Az előző közgyűlés óta eltelt időszakban 248 db iktatott ügyirat keletkezett az irodán.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljeskörű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés).

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások, tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

Szombathely Megyei Jogú Város Közgyűlése – az államháztartásról szóló 2011. évi CXCV. törvény 11. § (5) bekezdése szerint – a 55/2021. (VI.24.) Kgy. számú határozatával az AGORA Szombathelyi Kulturális Központ 2021. december 31. napjával történő jogutód nélküli megszűntetéséről döntött. A Közgyűlés a megszűnő AGORA Szombathelyi Kulturális Központ feladatainak ellátásával 2022. január 1. napjától a Szombathelyi Médiaközpont Nonprofit Kft.-t bízta meg, amelynek neve 2022. január 1. napjától, a Közgyűlés döntésének értelmében AGORA Savaria Kulturális és Médiaközpont Nonprofit Korlátolt Felelősségű Társaság elnevezésre módosult.

**2.** Az iroda a **városfejlesztési feladatkörében** az alábbi tevékenységeket végezte

**A települési önkormányzatok gazdaság újraindítását célzó beruházásainak támogatásáról és egyes önkormányzatokat érintő Korm. határozatok** módosításáról szóló - a gazdaság újraindítását célzó egyedi fejlesztési támogatásokról szóló 1448/2021. (VII.7.) Korm. határozattal összhangban kiadott - 1625/2021. (IX.3.) Korm. határozat értelmében Szombathely Megyei Jogú Várost 905.000.000.- Ft összegű vissza nem térítendő támogatás illeti meg az alábbi projektek megvalósítására:

* belterületi útfejlesztések,
* Gyöngyös-patak hídrekonstrukció,
* a Vásárcsarnok környékének rekonstrukciója, kapcsolódó parkolók kialakítása,
* Víztorony és környezetének fejlesztése, II. ütem.

2021. szeptember 15-én aláírásra került és ezzel hatályba lépett a Támogatói okirat, amit követett a támogatott tevékenységek részletes bemutatását és a részletes költségtervet tartalmazó „Adatlap” elkészítése, amely 2021. november 8-án benyújtásra került. A megvalósítás előkészítése folyamatban van. Az iroda lefolytatta a beszerzési eljárást a teljes körű projektmenedzsment tevékenység ellátására. A Versenyszabályzat szerint in-house eljárás keretében a Savaria Városfejlesztési Nonprofit Kft.-től kért és kapott ajánlatot, amely alapján a Vállalkozási szerződés 2021. december 6. napján került aláírásra.

**Szombathely Megyei Jogú Város Fenntartható Energia és Klíma Akcióterve (SECAP)** elkészült, a Közgyűlés döntött az elfogadásról. A SECAP benyújtása a Polgármesterek Szövetsége felé folyamatban van, ehhez a város tagságának megújítása szükséges, melyről a közgyűlés jelen ülésén dönt.

**A Gothard-kastély Modern Városok Program projektben** egyeztetések vannak folyamatban a támogatás felhasználásáról a kastély állagmegóvása céljából. Levélben megkerestük a Miniszterelnökséget a felhasználási cél módosításának egyeztetése érdekében. A Gothard-kastély felújításával kapcsolatos előterjesztés a Tisztelt Közgyűlés napirendjén szerepel.

**A Szent Márton Terv II. MVP projekt** lezárult, a fel nem használt kb. 200 millió Ft támogatás hamarosan visszafizetésre kerül, és egyeztetéseket követően más MVP célra felhasználhatóvá válik. A záró beszámoló benyújtásának végső határideje 2022. március 27. napja.

**A TOP közösségi szinten irányított helyi fejlesztési programja (CLLD)** keretében valamennyi projektben folyik a megvalósítás.

**A Zarkaházi Szily-kastély fejlesztése a gyöngyöshermán-szentkirályi közösség számára című projektben** a műemlékvédelmi hatósággal történt egyeztetést követően folyik a kiviteli tervek készítése.

**A Belvárosi közösségi tér fejlesztése projektben** folyik a tervezés, az ütemezésre vonatkozó módosítási igényt benyújtásra került.

**A Játszóterek fejlesztése projektben**, melyet a SZOMPARK Kft.-vel konzorciumban valósít meg az Önkormányzat, befejeződött a tervezés, előkészítés alatt áll a közbeszerzési eljárás. A közreműködő szervezet elvárásai alapján folyik a tervezői költségbecslés módosítása és a módosítási igény benyújtása.

**A Tószer téri sportpálya közösségi célú fejlesztése projektben** szintén a módosítási kérelem benyújtása történt meg, amelynek elfogadása folyamatban van. Ezt követően kezdődhet meg a közbeszerzési eljárás indítása.

**A Közösségi terek sportfunkciókkal való bővítése és a 11-es Huszár úti lakótelepen lévő közpark közösségi célú fejlesztése című projektek** 1. számú Szakmai Beszámolójának hiánypótlása zajlik.

**A** **TOP-7.1.1-16-H-ESZA-2020-02011 számú, „DigIT-AGORA - Okos város, okos közösségek” című projektben** Szombathely Megyei Jogú Város Önkormányzata konzorciumi partnere az AGORA Savaria Kulturális Központ volt, így tekintettel a Közgyűlés 55/2021. (VI.24.) Kgy. számú határozatával elfogadott szervezetváltozásra, az Önkormányzat kezdeményezi a Konzorciumi Tag cseréjét, szerződésmódosítási kérelem keretében.

Külső, támogatásban nem részesülő partnerként részt vesz az Önkormányzat **a SMACKER nevű nemzetközi projektben**, ahol az igényvezérelt közösségi közlekedés eszközeivel van lehetősége a városnak megismerkedni, és a BME, mint külső szakértő együttműködésével kidolgozni egy akciótervet reális igényvezérelt közlekedési megoldások bevezetésére.

A **Horizont2020-as JUSTNature projekt** megvalósítása 2021. szeptember 1-jén megkezdődött. A menedzsment csapat az 54 hónapos projekt ütemtervén, a megvalósítás lépéseinek felállításán, a helyi támogatócsoport tagjainak kiválasztásán és meghívásán, valamint a projektmegvalósítás tudományos szintű vizsgálataihoz szükséges adatszolgáltatásokon dolgozik.

**A „Gazdaság- és foglalkoztatásfejlesztési partnerség a Szombathelyi járás területén” című projekt** megvalósítása és a szakmai tevékenység folyamatos. A menedzsment benyújtotta a Kormányhivatal által kezdeményezett módosítási kérelmet, ennek elbírálása folyamatban van. Megkezdődött a projekt záró rendezvényének előkészítése.

**A „Szombathely fenntartható mobilitási tervének elkészítése (SUMP)” projektben** a tervet készítő Trenecon Kft. bemutatta a forgalomszámlálás, személyes megkérdezés, valamint az ún. háztartásfelvétel eredményeképpen létrejött Helyzetelemzést. 2022. január 12-én személyes egyeztetésen az Önkormányzat és a Hivatal képviselői visszajelzéseket adtak a Helyzetelemzésre, és egyeztettek a Treneconnal a célrendszerről és a megvalósítást előkészítő, munkaváltozatú projektlistáról. A következő egyeztetés várhatóan január 31-én lesz, addig a projektlista szűrését, és esetleges kiegészítését elkészíti az Önkormányzat.

A mobilitástervezéssel foglalkozó CENEX angol vállalkozás a **SuSMo (Horizon 2020) projekt** keretén belül elkészítette Szombathely e-mobilitási tervét. Ez a terv beépül a SUMP-ba is.

**Az Interreg CENTRAL EUROPE program** 2021-27-es ciklusbeli első felhívására egy projektötlet kidolgozásában veszünk részt, amely online módon folyik, helyi partner a NyuPan NKft.

Benyújtásra került a **Tér-Zene 2022 pályázati felhívásra** az Önkormányzat pályázata, 7.500.000,- Ft összegben. A megvalósítás nem igényel önerőt. A pályázat az első körös ellenőrzésen megfelelt.

**Az European City Facility uniós program** felhívására a GJB döntése nyomán 2021. december 17-i határidővel pályázatot nyújtott be az önkormányzat városi beruházási koncepció elkészítésére, energiahatékonysági, energiafelhasználás-csökkentési, és CO2-kibocsátás csökkentési céllal.

Az iroda előkészítette a **Tudományos és Technológiai Park címpályázat** elkészítésére szóló ajánlattételi felhívást a Claudius Ipari és Innovációs Park és az Északi Iparterület vonatkozásában. A Versenyszabályzat szerinti beszerzési eljárás eredményeképpen az IPE – Ipari-, Tudományos-, Innovációs - és Technológiai Parkok Egyesület – fogja elkészíteni a Tudományos és Technológiai Park címpályázati dokumentációt, a vállalkozási szerződés 2021. december 9. napján került aláírásra.

**A TOP-6.2.1-15-SH1-2016-00002 azonosító számú, „Óvoda fejlesztések Szombathelyen” elnevezésű projekt** esetében az elmúlt időszakban 1 óvoda volt érintett:

* a Gazdag Erzsi Óvoda: kivitelező a Szkendó Építő és Mélyépítő Mérnöki Kft. A projekt fizikai zárása 2022. 01. 29. napja, 2022. 01.13-án benyújtásra került a használatbavételi engedély iránti kérelem.

**A TOP-6.2.1-19-SH1-2019-00001 azonosító számú, „Új bölcsőde építése Szombathelyen" elnevezésű projekt** esetében 2021. november 3-i ajánlattételi határidővel lezárult a második közbeszerzési eljárás. A beérkezett 3 db ajánlat műszaki, közbeszerzési és jogi szempontból történő értékelése megtörtént. A beérkezett ajánlatok értékelése során megállapítást nyert, hogy bruttó 145.784.170.- Ft összegű plusz fedezet bevonására van szükség ahhoz, hogy eredményesnek lehessen nyilvánítani a közbeszerzési eljárást. A Közgyűlés a 267/2021. (XII.16.) Kgy. számú határozata alapján biztosítja a többletfedezetet, pályázatban nem elszámolható önerő formájában. Ezáltal a II. sz. közbeszerzési eljárás eredményesnek tekinthető, a Vállalkozási szerződés megkötése jelen beszámoló készítésének időpontjában folyamatban van.

**A TOP-6.6.1-16-SH1-2018-00001 azonosító számú „Új Egészségügyi Alapellátó Központ kialakítása” projekt** a KSZ részéről lezárásra került, megkezdődött az 5 éves fenntartási időszak, az 1. számú fenntartási jelentés benyújtásának határideje 2022. 12. 18.

**A TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése” című projekttel** kapcsolatban a Közgyűlés 2021. szeptember 30-i ülésén hozott döntése alapján kezdeményezésre került a közbringa projektelem elhagyása a Közreműködő Szervezetnél, amely még nem került jóváhagyásra.

Az NKA Hangfoglaló Könnyűzene Támogató Program Kollégiuma által támogatott **„Stratégia alkotás és a szombathelyi könnyűzenei élet fejlesztési koncepciójának kidolgozása” projektben** a piackutatás elkészült, a tanácsadók elvégezték munkájukat. A projekt megvalósítása folyamatban van, a koncepció készül. Az elszámolás benyújtásának határideje meghosszabbodott, 2022. 03. 31-ről 2022. 06. 30-ra módosult.

**A TOP-6.1.4-16-SH1-2017-00004 jelű „Schrammel Imre életművének méltó elhelyezése Szombathelyen” című projekt** esetében a projektzáró szakmai beszámoló benyújtásra került 2021. 12.22. napján.

**A TOP-6.5.2-15-SH1-2016-00001 jelű, „Megújuló Szombathely – tiszta energia saját erőből” projekttel** kapcsolatban az ajánlattételi felhívás a Miniszterelnökség Közbeszerzési Felügyeletért Felelős Helyettes Államtitkárságának Közbeszerzési Felügyeleti Főosztálya részére a folyamatba épített közbeszerzési ellenőrzés keretében megküldésre került. A kivitelezésre vonatkozó ajánlattételi felhívás 2022. 01. 07-én megjelent, az ajánlattételi határidő 2022. 02. 15. napja.

**A TOP-6.4.1-15-SH1-2019-00003 számú, "Szombathely és Vép településeket összekötő kerékpárút megépítése" és a TOP-6.4.1-15-SH1-2019-00004 számú, „Szombathely és Balogunyom településeket összekötő kerékpárút megépítése” című projektek** közbeszerzése zajlik, az ajánlattételi határidő 2022. január 18. (12 ajánlat érkezett) és 2022. január 20. napja (jelen tájékoztató készítésének időpontját követően). A projekttel kapcsolatban támogatási szerződés-módosítási kérelem van folyamatban, a mérföldkövek és a projektzárási időpontok módosítása tárgyában.

**A TOP-6.1.5-15-SH1-2019-00002 számú, Ferenczy utca hiányzó szakaszának kiépítése” című projekt** Támogatási szerződésének 1. sz. módosítása 2021. december 3-án jóváhagyásra került. A kivitelezésre vonatkozó közbeszerzési eljárás 2022. január 7-én sikeresen zárult. A szerződéskötési moratórium 2022. január 20-án (jelen tájékoztató készítésének időpontját követően) jár le, tehát a szerződés legkorábban 2022. január 21. napjától köthető meg.

**A „Szombathely-Zanat kerékpárút megvalósítása” című projekttel** kapcsolatban az Innovációs és Technológiai Minisztérium részére továbbításra kerültek az aláírt, Pályázó jogi nyilatkozata, Munkaterv és Költségterv elnevezésű dokumentumok. 2022.01.12-én visszaérkezett az aláírt Támogatói Okirat. A beszerzési eljárás a teljeskörű projektmenedzsment tevékenység ellátására folyamatban van, a Versenyszabályzat szerint in-house eljárás keretében kértünk a Savaria Városfejlesztési Nonprofit Kft.-től árajánlatot.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

2021. december 3-tól 2022. január 13-ig az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 15 |
| Adósságkezelés | 1 |
| Átmeneti támogatás | 258 |
| Krízis támogatás | 166 |
| Rendszeres gyógyszertámogatás | 20 |
| Temetési segély | 4 |
| Fűtési támogatás | 36 |
| Rendszeres gyermekvédelmi támogatás | 45 |
| Hátrányos helyzet megállapítása | 23 |
| Önkormányzati lakásban lakók lakbértámogatása | 49 |
| Nem önkormányzati lakásban lakók bérleti díj támogatása | 72 |
| **Összesen** | **689** |

A kérelmek elbírálása mellett az ügyintézők – az önkormányzati rendeletek által előírt, illetve más hatóságok általi megkeresésre – a járványhelyzetre tekintettel telefonon történő környezettanulmányt végeznek.

A rászoruló, szilárd tüzelőanyaggal fűtő, hozzávetőleg 200 család részére a FÉHE Nonprofit Kft. 1,5 m3 kályhakész, ingyenes tűzifát szállított ki. A hátrányos helyzetű gyermeket nevelő, Szombathelyen lakóhellyel rendelkező 215 család részére tartós élelmiszereket tartalmazó csomagok átadása 2021. december 16. napjáig megtörtént.

A Szociális és Lakás Bizottság a 2021. decemberi ülésén 8 család részére a lakáshasználatuk meghosszabbításáról döntött, továbbá 3 család részére rendkívüli szociális krízishelyzetükre tekintettel önkormányzati tulajdonban lévő ingatlant jelölt ki. Az érintettek részére a bérlakások kijelöléséről szóló értesítések megküldésre kerültek.

A **Sport és Ifjúsági Iroda** szervezésében került lebonyolításra a Sportkarácsonyi Díjátadó Ünnepség 2021. december 20-án a Polgármesteri Hivatalban. A ceremónián Szombathely Megyei Jogú Város Önkormányzata által alapított sportkitüntetések („Unger József-díj”, „Pünkösthy Csaba-díj”, „a Sport Támogatásáért-díj”) valamint a 2020-2021. évben kiemelkedő sporteredményeket elért szombathelyi sportcsapatoknak járó díjak kerültek átadásra.

Az iroda megszervezte és lebonyolította a Városi Diáksport rendezvényeket, többek között általános és középiskolások részére különböző kategóriában kosárlabda diákolimpiát, iskolai korcsolyázást, fiú futsal diákolimpiát, lány torna városi felkészítő versenyeket, továbbá a Játékos Sportverseny városi elődöntőit valamint döntőjét.

Az iroda szervezésében kerültek lebonyolításra a 2021-2022. évi téli szabadidősport rendezvények Szombathelyen: a téli Jégszezon 14 rendezvényt tartalmazó programsorozata közül a Gyorskorcsolya verseny, a Jeges Vetélkedő és a Családi Jégnap került megtartásra.

Továbbá az iroda megszervezte és 2021. december 30-án lebonyolította a Szombathelyi Szilveszteri MIX Röplabda Kupát.

Az iroda elvégezte még a Vasi Diák Közösségi Szolgálat tevékenységéből fakadó adminisztratív feladatokat is, az ehhez szükséges informatikai rendszerek, feladatok átalakítása, megújítása folyamatban van.

Szintén az iroda szervezésében került lebonyolításra a Kábítószerügyi Egyeztető Fórum soron következő ülése is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2021. december 16. és 2022. január 14. napja között az alábbi feladatokat végezte:

Önként vállalt önkormányzati feladatok és civil területén végzett feladatok:

* Szent Márton Kártya ügyintézés,
* babaköszöntő csomagok előkészítése,
* kapcsolattartás a civil szervezetek képviselőivel,
* az Önkormányzati Támogatási Rendszerben regisztrációk jóváhagyása, elszámolások kezelése, lezárása;
* a Kulturális és Civil Alapra a beérkezett pályázatok támogatási szerződéseinek elkészítése,
* a Szombathelyi Advent programjainak koordinálása,
* a 2022. évi Bloomsday rendezvény előkészítése érdekében kapcsolatfelvétel az Ír Nagykövetséggel és a dublini Project Art Center kulturális központtal, melynek célja ír művészek és/vagy kiállítások Szombathelyre hozása,
* polgármesteri keret terhére támogatási szerződések elkészítése.

Egészségügy területén végzett feladatok:

* az Egészségügyi Szakmai Bizottság decemberi üléséről jegyzőkönyv elkészítése,
* decemberi bizottsági, közgyűlési határozatok végrehajtása,
* januári közgyűlési, bizottsági előterjesztések elkészítése,
* várakozási engedély kiállítása,
* a 2022. évi rendelési idők honlapon és sajtóban történő megjelentetése, illetve kifüggesztés céljából történő megküldése,
* Háziorvosi Életpálya Modell keretében esedékes támogatás 2022. évi kifizetéséről szóló kimutatás bekérése és továbbítása a Közgazdasági és Adó Osztály részére,
* Januári oltási akciónapok bekérése a háziorvosoktól,
* panaszügy továbbítása a Járási Tisztifőorvos Asszony részére,
* fogorvosi megállapodások aláírásra előkészítése,
* új belépő háziorvosok tájékoztatása a várakozási engedély kiadásáról és a háziorvosok részére biztosított iparűzési adó mentességről,
* a területi és az iskolai védőnőkről adatok begyűjtése és az Országos Kórházi Főigazgatóság részére történő megküldése, a védőnők egyidejű tájékoztatása mellett,
* a GESZ létszám-előirányzat módosítása tárgyában tájékoztató levél elkészítése a Közgazdasági és Adó osztály részére.

Kultúra területén végzett feladatok:

* decemberi bizottsági, közgyűlési határozatok végrehajtása,
* januári bizottsági, közgyűlési előterjesztések elkészítése,
* Magyar Kultúra Napjához kapcsolódó előkészületek,
* támogatási szerződések elkészítése,
* az Értéktár Bizottság elnökével egyeztető megbeszélés, Értéktár Bizottság ülésének előkészítése,
* kulturális intézmények aktuális ügyeinek intézése,
* pályázati elszámolás intézése.

Köznevelés területén végzett feladatok:

* decemberi bizottsági, közgyűlési határozatok végrehajtása,
* januári bizottsági, közgyűlési határozatok elkészítése
* Pálos Károly Szociális Szolgáltató Központ étkeztetése kapcsán számítások készítése a lehetséges megoldásokra.
* Az Állami Számvevőszék által a „A Vas megyei önkormányzati intézmények ellenőrzése – Az önkormányzat és társulás irányítása alá tartozó intézmények integritásának monitoring típusú ellenőrzése – 94 intézmény” című ellenőrzés keretében Szombathely Megyei Jogú Város Önkormányzata irányítása alá tartozó Intézményekben lefolytatott ellenőrzés kapcsán intézkedést kérő levél küldése az ÁSZ megállapításaira a 18 óvoda, valamint a Savaria Megyei Hatókörű Városi Múzeum részére, valamint a megtett intézkedést tartalmazó beszámolók ÁSZ részére történő megküldése.
* A Szombathelyi Közalkalmazottak Érdekegyeztető Tanácsa (SZKÉT) tagjaival azonos kör részére létrehozott konzultációs fórum ügyrendjének elkészítése,
* vagyonkezelői szerződés tervezetének elkészítése a Vas Megyei Szakképzési Centrummal,
* Petz ösztöndíjak átadása,
* pályázati elszámolások vizsgálata,
* Szombathelyi Donászy Magda Óvodában törvényességi ellenőrzés indítása.

A **Közgazdasági és Adó Osztály** vezetője az alábbi tájékoztatást adta az osztály munkájáról:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda** az alábbi tájékoztatást adtaa jogszabályi változásokról:

A helyi adókról szóló 1990. évi C. törvény (továbbiakban: Htv.) 2022. január 1. napjától hatályos rendelkezései az alábbi változásokat tartalmazzák.

1. *A Htv. hatálya alá nem tartozó szervezetek körének bővülése:*

A Htv. 3. § (5) bekezdése taxatív felsorolásban rögzíti, hogy a jogalanyok mely körére nem terjed ki a Htv. személyi hatálya. 2022. január 1-jével ez a személyi kör kibővül a Maradványvagyon-hasznosító Zártkörűen Működő Részvénytársasággal [Htv. 3. § (5) bekezdés].

1. *A helyi iparűzési adó mértékének csökkentése a kis- és középvállalkozások számára a 2022. évre:*

2022. évben tovább élnek a 2021. évre bevezetett helyiadó-könnyítések. Ennek keretében a 4 milliárd nettó árbevételt vagy mérlegfőösszeget meg nem haladó mikro-, kis- és középvállalkozások esetében a helyi iparűzési adó mértéke – a 2021. évvel azonos módon – a 2022. évben sem lehet 1 %-nál magasabb, illetve ezen adózók 2022-ben is jogosultak arra, hogy az egyes esedékességi időpontokban csak a helyi iparűzési adóelőlegük 50 %-át fizessék meg. A fenti tartalmú adókönnyítés ugyanakkor a 2022. évben már nem veszélyhelyzeti kormányrendeleti formában, hanem a Htv. módosítása eredményeként jelenik meg, a részletszabályokat a Htv.-be beépülő átmeneti rendelkezések tartalmazzák. Ennek értelmében a 2022. évben végződő adóévben a Kkv.tv. szerinti mikro-, kis- és középvállalkozásnak minősülő, 4 milliárd forintot meg nem haladó árbevételű vagy mérlegfőösszegű vállalkozó esetében a helyi iparűzési adó mértéke a 2022. adóévben legfeljebb 1 % lehet, feltéve, hogy ezt az uniós állami támogatási szabályok lehetővé teszik. Ezt az adómérték-szabályt a naptári évtől eltérő üzleti évet választó, kkv-nak számító vállalkozónak a 2022. évben kezdődő adóévben kell alkalmaznia. Emellett a fentiek szerinti vállalkozói kör – csakúgy, mint 2021-ben – 2022-ben is csak az 50 %-át köteles megfizetni a 2022. évi adóelőlegének az egyes adóelőleg-fizetési esedékességi időpontokban. A módosítás értelmében az önkormányzati adóhatóság – főszabály szerint, az esetek többségében – automatikusan, az előleg-mérséklésről a 2021. évben megtett nyilatkozat alapján köteles csökkenteni az adóelőleg-kötelezettség összegét. Ugyanakkor annak a kkv-nak számító vállalkozónak, amelyik 2021. évben nem tett nyilatkozatot az adott székhely, telephely szerinti önkormányzati adóhatósághoz (például azt elmulasztotta vagy időközben létesített telephelyet), lehetősége van arra, hogy a 2022. évi előlegére vonatkozóan 2022. február 25-ig megtegye azt. E nyilatkozatban a vállalkozónak azt kell rögzítenie, hogy 2021. évben kkv-nak minősült vagy 2022. évben várhatóan – a rendelkezésre álló gazdasági adatok és gazdálkodási körülmények alapján – annak fog minősülni, továbbá vállalnia kell azt is, hogy a Htv. szerinti telephelyének címét – amennyiben ezt eddig nem tette meg – bejelenti az állami adóhatóság számára. A nyilatkozatot – csakúgy, mint 2021-ben – csak az állami adó- és vámhatóságon keresztül lehet benyújtani, amely továbbítja azt a vállalkozó székhelye és a vállalkozó állami adó- és vámhatóság által ismert telephelye szerinti önkormányzat(ok) számára. A 2022. évre a kkv-nak minősülő iparűzési adó-alanyok számára biztosított, legfeljebb 1 %-os csökkentett iparűzési adó-mérték az uniós állami támogatási szabályok szerint állami támogatásnak minősül. A támogatástartalmat a vállalkozó számára az önkormányzati adóhatóság az adóévről szóló adóbevallás benyújtását követő hónap utolsó napjáig visszaigazolja. [Htv. 51/L. §, 51/M. §, 51/N. §, 51/O. §]

1. *Helyi adómoratórium elrendelése 2022. évre:*

A csökkentett iparűzési adó-mérték mellett a 2022. évre tovább éltetett másik helyiadó-könnyítő intézkedés, hogy 2022-ben is érvényben marad az önkormányzatokra vonatkozó adószabályozási moratórium: azaz a 2020. december 2-ai állapothoz képest új helyi/települési adót nem vezethetnek be, az akkor hatályos adómértékeket nem emelhetik meg, illetve az akkor alkalmazott helyiadó-mentességeket, helyiadó-kedvezményeket 2022-ben is kötelesek fenntartani. [Htv. 51/P. §]

A kisadózó vállalkozások tételes adójának (KATA) hatálya alá tartozó adóalanyok, akik az iparűzési adóban az egyszerűsített, tételes adóalap-megállapítást választották, és adóalap-mentességet, adókedvezményt, adócsökkentést kívánnak érvényesíteni, a 2021. évi adóbevallási kötelezettségüket 2022. január 17. napjáig kötelesek teljesíteni. Az adóhatóság 3100 érintett adóalany elektronikus tárhelyére küldött adóbevallással kapcsolatos tájékoztató levelet. A hivatali kapura folyamatosan érkeznek az adóbevallások. Szintén 2022. január 17. napjáig kell az építményadó adatbejelentést megküldeniük azoknak az adózóknak, akiknek az építményadót érintően 2022. évtől adókötelezettség változásuk (keletkezés, megszűnés, módosítás) keletkezik.

|  |  |  |
| --- | --- | --- |
|  |  |  |

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást.

Megállapodást készített elő az E.ON Zrt. és az Önkormányzat között a 01026/209 hrsz. alatti ingatlan belterületbe vonása érdekében, ahol transzformátor állomás épül.

A településképi rendelet módosítása érdekében partnerségi véleményezést folytatott le, valamint a módosítás tervezetét az államigazgatási szervekkel is véleményeztette.

Közreműködött az északi iparterület rendezésével, a terület kiajánlásával, értékesítésével kapcsolatos feladatok ellátásában, a kérdések megválaszolásában.

A terület jövőbeni csapadékvíz elvezetésével kapcsolatos egyeztetésen részt vett a Vízügyi Igazgatóságon, egyeztetett a víz- és csatornahálózat tervezésével kapcsolatban.

Jegyzői, polgármesteri válaszleveleket készített a sajtó és az ügyfelek megkeresésére válaszolva.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az **Általános Hatósági Iroda** munkáját érintően az alábbi jogszabályváltozások kerültek kihirdetésre, illetve léptek hatályba.

* 2021. december 24. napjától hatályos a jegyző hatáskörébe tartozó birtokvédelmi eljárásról szóló 17/2015. (II.16.) Korm. rendelet módosítása, amely hatályon kívül helyezte az illetékfizetési kötelezettséghez kapcsolódó rendelkezéseket, tekintettel arra, hogy a birtokvédelmi eljárás – már 2021. január 1. napjától – illetékmentes.
* Az adatváltozás-kezelési szolgáltatás bevezetésével, továbbá az állampolgárok adminisztratív terheinek csökkentésével összefüggő egyes törvények módosításáról szóló 2021. évi CXIX. törvény 2022. január 1. napjától módosította az alábbi jogszabályokat:
* A polgárok személyi adatainak és lakcímének nyilvántartásáról szóló 1992. évi LXVI. törvényben módosult a lakóhely és tartózkodási hely fogalma. A lakóhely a továbbiakban nem a lakásnak/szállásnak a címe, ahol a polgár életvitelszerűen tartózkodik, pusztán csak annak a helynek a címe, ami a kapcsolattartásra szolgál és a lakóhelyhez kötött jogai és kötelezettségei megalapozásául szolgál. További lényeges változás, hogy nem vezet a lakcímadat érvénytelenségének megállapítására az a körülmény, hogy a polgár nem él életvitelszerűen a lakóhelyként bejelentett lakásban. A módosítás vélelmet állított fel, így jogosultság gyakorlása vagy kötelezettség teljesíthetősége tekintetében jogszabály eltérő rendelkezése hiányában, ellenkező bizonyításig a polgár életvitelszerű lakáshasználata helyének a bejelentett lakóhelyét kell tekinteni, ha tartózkodási hely bejelentésére nem került sor. Jogszabály előírhatja a tartózkodási hely bejelentését, vagy az életvitelszerű ottlakás tényének egyéb módon való igazolását.
* Az anyakönyvi eljárásról szóló 2010. évi I. törvény (a továbbiakban: Anyakönyvi tv.) módosítása az anyakönyvvezető tájékoztatási kötelezettségét írja elő az adatváltozás-kezelési szolgáltatás igénybevételének lehetőségéről a házasságkötést követő névviseléssel kapcsolatban.
* Az Anyakönyvi tv.-t az anyakönyvi eljárások egyszerűsítéséről és elektronizálásáról, valamint egyes kapcsolódó törvények módosításáról szóló 2020. évi CLXVI. törvény is módosította:
* Az anyakönyvi eljárások közé felvette az utónév módosítására irányuló eljárást, amely egyben közigazgatási hatósági eljárásnak minősül és meghatározza az ezzel kapcsolatos részletszabályokat. Továbbá a házasság megszűnése esetén a házassági név megváltoztatására vonatkozóan tartalmaz új szabályt.
* A módosítás nyomán az anyakönyvvezető hatáskörébe tartozik a névmódosítás bejegyzése, valamint ezen ügyekkel kapcsolatban a névváltozási hatósági bizonyítvány kiállítása. Erre tekintettel a módosítás kiegészítette az anyakönyvi okiratok és az okirat-nyilvántartás tartalmi körét a névváltozási hatósági bizonyítvánnyal. Meghatározza annak tartalmi elemeit, valamint a kiállításra jogosult anyakönyvvezetőt. Továbbá módosította az anyakönyvi hatósági bizonyítvány adattartalmát is.
* A módosítás érintette továbbá a papír alapú anyakönyvben szereplő anyakönyvi események elektronikus anyakönyvbe történő bejegyzését, valamint az elektronikus anyakönyv házassággal és a bejegyzett élettársi kapcsolattal összefüggésben nyilvántartott adatkörét.
* Az egyes anyakönyvi tárgyú, valamint a fővárosi és megyei kormányhivatalok feladat- és hatáskörét érintő kormányrendeletek módosításáról szóló 745/2021. (XII.21.) Korm. rendelet módosított több, az anyakönyvezési feladatok ellátásával kapcsolatos kormányrendeletben foglalt részletszabályt.
* A hagyatéki eljárások folyamatát érinti a nemzeti vagyon kezeléséért felelős tárca nélküli miniszter 26/2021. (XII.29.) NVTNM rendelete az állam öröklése és az államot megillető egyéb jogok gyakorlása esetén a magyar állam képviseletéről.
* Főszabályként a Magyar Államot a hagyatékkal kapcsolatos polgári jogi jogviszonyokban és a hagyatékkal kapcsolatos peres és nemperes eljárásokban, ha
* az állam, mint szükségképpeni törvényes örökös örököl vagy végintézkedés hiányában az állam, mint törvényes örökös örökölne, az MVH Maradványvagyon-hasznosító Zártkörűen Működő Részvénytársaság,
* az örökhagyó a halála esetére vagyonáról vagy annak egy részéről végintézkedéssel az állam javára rendelkezett, a Magyar Nemzeti Vagyonkezelő Zártkörűen működő Részvénytársaság (MNV Zrt.)

képviseli és jár el az állam képviseletében az államot, mint örököst megillető jogok gyakorlása és az államot, mint örököst terhelő kötelezettségek teljesítése során. Azokban a 2021. december 31. napját megelőzően indult hagyatéki eljárásokban, amelyekről az MNV Zrt. mint az öröklésben érdekelt képviselője 2021. december 31. napjáig értesítést kapott, és amelyekben a teljes hatályú hagyatékátadó végzés 2022. január 1. napján még nem emelkedett jogerőre vagy nem vált véglegessé, a teljes hatályú hagyatékátadó végzés jogerőre emelkedéséig vagy véglegessé válásáig az MNV Zrt. jár el.

* Az egyes agrártárgyú törvények módosításáról szóló 2021. évi CL. törvény 2022. január 1. napjától módosította a mező- és erdőgazdasági földek forgalmáról szóló 2013. évi CXXII. törvényt (a továbbiakban: Földforgalmi törvény), amelyben változtak a föld eladása és haszonbérbe adása esetén az elővásárlási jog és az előhaszonbérli jog érvényesítésére vonatkozó szabályok:
* A föld eladása esetén – amennyiben az adásvételi szerződés a mezőgazdasági igazgatási szerv jóváhagyásához kötött – a szerződést annak aláírásától számított 8 napon belül a tulajdonosnak nem a föld fekvése szerint illetékes jegyzőhöz kell benyújtania az elővásárlási jog jogosultjaival hirdetményi úton való közlés érdekében, hanem a mezőgazdasági igazgatási szervnek kell benyújtani a közzétételre való alkalmasság vizsgálata céljából. A mezőgazdasági igazgatási szerv állapítja meg, hogy a szerződés közzétételre alkalmas-e, és ha igen, akkor elrendeli a közzétételt; továbbá az erről szóló döntést megküldi egyebek mellett a föld fekvése szerint illetékes jegyzőnek, hogy hirdetményi úton a szerződést az elővásárlási jog jogosultjaival közölje.
* Ha azonban az adásvételi szerződés nem tartozik a mezőgazdasági igazgatási szerv jóváhagyási körébe, abban az esetben a szerződést annak aláírásától számított 8 napon belül továbbra is a föld fekvése szerint illetékes jegyzőhöz kell benyújtani, aki a szerződést az elővásárlási jog jogosultjaival hirdetményi úton közli.
* A jegyző elővásárlási jog gyakorlása esetén az elfogadó jognyilatkozat megtételére nyitva álló határidő leteltét követően a jognyilatkozatok iratjegyzékén, az adás-vételi szerződés eredeti példányán kívül, a kormányzati portált működtető szervezet által a közzétételről és a levételről küldött igazolásokat is megküldi a mezőgazdasági igazgatási szerv részére jóváhagyás céljából vagy az eladó részére.
* A módosítás ugyanezeket a szabályokat határozta meg a haszonbérleti szerződések és az előhaszonbérleti jog esetén.
* A törvény a Földforgalmi törvény módosításához igazodóan módosította a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvényt is.
* 2022. január 1. napjától hatályos a szálláshely-szolgáltatási tevékenység folytatásának részletes feltételeiről és a szálláshelyüzemeltetési engedély kiadásának rendjéről szóló 239/2009. (X.20.) Korm. rendelet módosítása, amely előírja, hogy a szálláshely-szolgáltatónak érvényes szálláshely-minősítéssel kell rendelkeznie tevékenysége bejelentését megelőzően, valamint a szálláshely-minősítést 3 évente meg kell újítania, amelyről szóló dokumentumot a szálláshely fekvése szerinti illetékes jegyzőhöz kell megküldenie. A jegyző a szálláshely-szolgáltató hatósági ellenőrzése során a szálláshely-minősítéssel kapcsolatban felmerült szakkérdésekben szakértőként elsősorban a Magyar Turisztikai Minőségtanúsító Testület Nonprofit Kft.-t rendeli ki.
* Az állatok védelmével kapcsolatosan több jogszabály is módosult.
* Az állatok védelme érdekében szükséges egyes büntetőjogi tárgyú törvények módosításáról szóló 2021. évi CXXVIII. törvény 2022. október 4. napjától módosította az állatok védelméről és kíméletéről szóló 1998. évi XXVIII. törvényt (a továbbiakban: Ávtv.). A törvény kiegészült azzal, hogy ha a bíróság az állattartót jogerősen elítélte állatkínzás vagy tiltott állatviadal szervezése miatt, akkor a bíróság értesítése nyomán az állatvédelmi hatóság hatósági ellenőrzést folytat le. Új feladatként írja elő továbbá az állatvédelmi hatóság számára, hogy az állattartástól való eltiltást a Közigazgatási Szankciók Nyilvántartásába bejegyezze, valamint, hogy az állattartástól való eltiltás végrehajtását ellenőrizze.
* 2022. január 1. napjától hatályos a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII.27.) Korm. rendelet (a továbbiakban: Rendelet).
	+ A Rendelet hatálya a települési önkormányzatnak és az állatvédelmi hatósági jogkörben eljáró jegyzőnek az Ávtv.-ben foglalt, a település belterületén a kóbor állatok befogásával, elhelyezésével és tulajdonjogának átruházásával kapcsolatos feladatainak ellátására terjed ki.
	+ A Rendelet meghatározza az ebrendészeti tevékenység önkormányzat által történő ellátásának formáját. Meghatározza továbbá az ebrendészeti telep létesítésére és működésére; a kóbor állat befogására, elhelyezésére és állategészségügyi ellátására; az állat tulajdonjogának átruházására; valamint a kóbor állat életének védelmére vonatkozó szabályokat.
	+ A Rendelet hatálybalépésekor működő gyepmesteri telepnek 2022. július 1. napjától kell megfelelnie a rendeletben foglaltaknak. A feltételeknek történő megfelelés vizsgálata folyamatban van, amennyiben döntés válik szükségessé az ebrendészeti telep működését illetően, az erre vonatkozó javaslat előterjesztésre kerül a Tisztelt Közgyűlés elé.
* A Rendelet módosította továbbá a kedvtelésből tartott állatok tartásáról és forgalmazásáról szóló 41/2010. (II.26.) Korm. rendeletet, és ennek keretében meghatározta, hogy mely feltételek teljesülése esetén megengedett az eb nem tartós, átmeneti kikötése, továbbá az átmeneti megkötésnél használt eszköz hosszát.
* Módosult a 2021. évi népszámlálás végrehajtásával kapcsolatos egyes feladatokról, valamint az Országos Statisztikai Adatfelvételi Program kötelező adatszolgáltatásairól szóló 388/2017. (XII.13.) Korm. rendelet módosításáról szóló 362/2020. (VII.23.) Korm. rendelet. A 2022. június 1. napjától hatályos módosítás nyomán változnak a 2022. évi népszámlálással kapcsolatos adatszolgáltatási kötelezettség időpontjai.

Az **Általános Hatósági Iroda** 2021. december havi munkavégzéséről az alábbiakban adok tájékoztatást.

Az Általános Hatósági Irodához tartozó *anyakönyvvezetők* munkája során 2021. december 1-31. között az alábbi új anyakönyvi események történtek:

* születés anyakönyvezése: 155
* házasságkötés: 33
* haláleset anyakönyvezése: 324

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2021. december 1-31. között a bejegyzett események száma az alábbiak szerint alakult:

* születési események és ehhez kapcsolódó változások: 374
* házassági bejegyzések és ehhez kapcsolódó változások: 86
* halotti bejegyzések: 15

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2021. december hónapban 21 ügyben kellett elvégezni ezeket a feladatokat.

Emellett 2021. december hónapban 2 fő állampolgársági eskütételére is sor került.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők 2021. decemberben közreműködtek 1 állampolgársági eskütételen is. Továbbá az alapfeladatokon túl közreműködtek a Sportkarácsony városi rendezvényen is.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2021. december 1-31. között 96 ügyben indult meg a hagyatéki leltározás, összesen 898 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2021. december hónapban összesen 55 kérelem érkezett:

* 16 kereskedelmi és kulturális célú közterület-használati kérelem;
* 32 kereskedelmi tevékenységgel kapcsolatos kérelem;
* 7 teleppel kapcsolatos kérelem;

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálata során 5 nyilvántartásba vett kereskedelmi tevékenység hivatalból történő törlésére került sor.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet 7/A. §-ának megfelelően az iroda folyamatosan végzi a nyilvántartásba vett szálláshely-szolgáltatók hatósági ellenőrzését. 2021. december hónapban 6 db szálláshely-szolgáltatási tevékenységgel kapcsolatos helyszíni szemle megtartására került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

Az iroda látja el az *állatvédelemmel* kapcsolatos feladatokat. 2021. december hónapban az állatvédelmi hatóság az eljárásokban összesen 12 helyszíni szemlét folytatott le, 8 határozatot hozott, amelyekből 6 esetben figyelmeztetést alkalmazott, 2 esetben pedig a figyelmeztetés mellett kötelezte az állattartókat meghatározott tevékenység végzésére. Továbbá 2 esetben az eljárást áttette a hatáskörrel rendelkező Vas Megyei Kormányhivatal Szombathelyi Járási Hivatalhoz.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2021. december hónapban összesen 252 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbi tájékoztatást adom:

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2021. december hónapban az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2021. december | 163 | 48 |

A Hatósági Osztályhoz tartozó **Közterület-felügyelet** 2021. december 1-31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 120 db lakossági bejelentés érkezett. A lakossági bejelentések a Közterület-felügyelet felé elektronikus úton (e-mail), illetve távközlési eszközön keresztül történtek. Személyes bejelentés 1 esetben történt.

A Szombathelyi Rendőrkapitányság hivatalos megkeresésére 4 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat által összesen 2 esetben került sor hangszórón keresztül figyelmeztetésre, szabálysértés vagy szabályszegés elkövetése miatt 4 esetben alkalmaztak feljelentést. 58 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása, IPL rendszerben adatlekérés, valamint VMRFK TIK értesítése).

A Szombathelyi Rendőrkapitányság és különböző szervezeti egységek a munkavégzésük elősegítése érdekében összesen 22 esetben kértek segítséget helyszíni intézkedések lefolytatására, jobbára szabálysértések vagy szabályszegések elkövetése miatt intézkedő rendőrjárőr vagy hatáskör hiányában. A SZOVA Zrt. és a Szompark Kft. munkatársai 27 esetben kérték közreműködésünket a munkavégzésük során.

1. Gépkocsizó reagáló szolgálat

A reagáló szolgálat a fenti időszakban 74 esetben alkalmazott szabálysértések észlelése esetén figyelmeztetést.

1 esetben helyszíni bírságot, 3 esetben a gépjármű üzembentartójának távollétében helyszíni bírságot szabott ki, illetve 5 esetben alkalmaztak feljelentést, és 111 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, mentőhívás, útszakaszok biztosítása, helyszíni ellenőrzés végrehajtása, lakosság tájékoztatása vált szükségessé. A város belvárosában megrendezésre kerülő karácsonyi vásárt biztosították. A reagáló egység gépjárművek forgalomra alkalmatlan állapota miatt összesen 7 esetben kezdeményezett eljárást.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 186 esetben alkalmaztak figyelmeztetést. Egyéb szabálysértések (közrendvédelmi) miatt a felügyelők 1 esetben éltek a figyelmeztetés lehetőségével.

Helyszíni bírságot közúti közlekedési szabályok megszegése miatt 7 esetben, közrend elleni szabálysértés elkövetése miatt 1 esetben alkalmaztak, 100.000.- forint összegben.

A járőrszolgálat által mobiltelefonos applikáción keresztül összesen 11 jelzés került beküldésre, amelyek további intézkedéseket igényeltek.

A folyamatos intézkedéseknek köszönhetően a Parkerdő területén az illegális hulladék elhelyezése jelenleg is csökkenő tendenciát mutat, olykor megszűnni is látszik azokon a területeken, amelyeket térfigyelő kamerákkal megfigyelés alatt tartunk. Azonban a frekventált helyszíneken a fokozott jelenlét és a visszatérő ellenőrzés továbbra is biztosított.

A belváros közbiztonságának növelése és annak megszilárdítása érdekében állandó járőrpár hajtja végre a közterületi ellenőrzéseket – jelenleg is – illetve teszi meg a szükséges helyszíni intézkedéseket. A Közterület-felügyelet munkatársai a Fő téren megrendezett karácsonyi vásárral kapcsolatos rendezvényeket biztosították.

1. Mezőőri szolgálat

A mezőőri szolgálat munkatársai a külterületi részeken 3 esetben észleltek és dokumentáltak illegális szemétlerakást, amelyben a szükséges intézkedéseket maradéktalanul megtettük és lefolytattuk. A Szombathelyi Rendőrkapitányság irányába 1 esetben büntetőeljárást kezdeményeztünk „Hulladékgazdálkodás rendjének megsértése” vétsége miatt. A Szolgálat 2 esetben kezdeményezett közigazgatási eljárást, amelyek megküldésre kerültek a Vas Megyei Kormányhivatal részére az eljárás lefolytatása végett. Redmine applikáción keresztül 2 esetben történt jelzés leadása.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2021. decemberi tevékenységéről az alábbiakban számolok be:

|  |  |
| --- | --- |
| 2021. december hónap | db |
| A hónap 1. napján a telepen lévő kutyák száma | 7 |
| Közterületen befogott kutya | 5 |
| A telepről a gazdának átadott kutya | 4 |
| Örökbeadott kutya | 1 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Lakossági bejelentésre közterületen keresett, de meg nem talált kóbor eb | 0 |
| Kutyatetem | 4 |
| Egyéb állattetem (galamb, sün, macska, patkány) | 8 |
| A hónap utolsó napján a telepen lévő kutyák száma | 7 |

Fenti intézkedéseken felül hatósági eljárás keretében nem került sor állat beszállításra, illetve hatósági megfigyelésére. Ebtámadás miatt a szolgálat közreműködését a fenti időszakban nem kérték.

1. Egyéb feladatok

*Forgalomra alkalmatlan gépjárművek:* A fenti időszakban összesen 32 esetben történt észlelés. 9 db gépjármű került elszállításra, amelyből 2 gépjárművet a tulajdonosok a jogszabályban előírt költségek megfizetését követően kiváltottak.

A közterületről a korábbi években elszállított gépjárművek közül összesen 9 esetben történt forgalomból való végleges kivonás az illetékes kormányhivatal által. Ezen felül folyamatban lévő kérelmezési eljárás 4 esetben van.

*Büntető eljárások:* A fenti időszakban a Közterület-felügyelet 1 esetben kezdeményezett büntetőeljárást a Szombathelyi Rendőrkapitányság irányába.

*Illegális hulladék elhelyezés:* A hatáskörrel rendelkező Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 10 esetben kezdeményezett a felügyelet közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 12 esetben indított közigazgatási hatósági eljárást a felügyelet az elkövetett szabályszegések miatt. Jelenleg 2 db közigazgatási eljárás van folyamatban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A veszélyhelyzet elrendelésének időszakában a Közbeszerzési Bíráló Bizottság megszakítás nélkül végezte munkáját, határozatait a módosított ügyrendnek megfelelően távszavazás útján hozta meg. A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP Képtár eszközbeszerzés IV.**(informatikai eszközök) | A KFF az eljárás megindítására vonatkozó támogató tartalmú tanúsítványát 2022. január 8. napján kiállította.Ajánlattételi határidő: 2022. 02.15. |
| 2. | **TOP Új bölcsőde építése**  | A nyertes ajánlattevővel, az Inter-Alp Kft -vel a szerződés 2022. január 18. napjától megköthető, a szerződéskötés a jelen beszámoló készítésének időpontjában folyamatban van. A KFF a támogató záró tanúsítványt 2022. január 7. napján kiállította. |
| 3. | **TOP Ferenczy utca felújítása**  | A nyertes ajánlattevővel, a STRABAG Kft- vel a szerződés 2022. január 21. napjától (a jelen beszámoló készítésének időpontját követően) megköthető. A KFF a támogató záró tanúsítványt 2022. január 7. napján kiállította. |
| 4. | **TOP Szombathely-Balogunyom kerékpárút** | Ajánlattételi határidő: 2022.01.20. (a jelen beszámoló készítésének időpontját követően)Az ajánlattételi határidőt a korábbi időpontról módosítani kellett a beérkezett kiegészítő tájékoztatásokra és a dokumentáció módosítására tekintettel.  |
| 5. | **TOP Szombathely – Vép kerékpárút** | Ajánlattételi határidő: 2022. 01. 18. volt.Az ajánlattételi határidőt a korábbi időpontról módosítani kellett a beérkezett kiegészítő tájékoztatásokra és a dokumentáció módosítására tekintettel.A fenti határidőben 12 ajánlat érkezett. |
| 6. | **Fitnesz parkok és streetball pályák kialakítása, Szőllősi kultúrház fejlesztése, Szedreskert szabadtéri színpad kialakítása ( CLLD projekt)**  | A közbeszerzési műszaki dokumentáció átdolgozására van szükség, amelyet a tervező jelenleg készít. Az átdolgozást követően indítható a közbeszerzési eljárás.  |
| 7. | **TOP – Képtár vizesblokk felújítása**  | Ajánlattételi határidő. 2022. 01. 19. (a jelen beszámoló készítésének időpontját követően) |
| 8. | **Játszóterek fejlesztése ( CLLD)**  | A közbeszerzési műszaki dokumentáció módosítása az Államkincstárnál van jóváhagyás alatt. A módosítások jóváhagyását követően indítható a közbeszerzési eljárás. |

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján 2021. december 4. és 2022. január 12. napja közti időszakban az ***iktatott ügyek száma 901 db***, amelyből

* parkfenntartás 62 db,
* közutak, közterületek üzemeltetése és fenntartása
* kezelői hozzájárulások (közművek elhelyezése,

közterületek bontása, útcsatlakozások kialakítása,

rendezvények) 285 db,

* úthiba 55 db,
* behajtási engedély 84 db,
* telephely igazolások 6 db,
* köztemetők üzemeltetése és fenntartása 1 db,
* csapadékvíz-elvezetés 1 db,
* helyi közösségi közlekedés 28 db,
* a köztisztaság 32 db,
* kéményseprő ipari közszolgáltatás 5 db,
* az e-közműegyeztetéssel, a nem közművel összegyűjtött

háztartási szennyvíz begyűjtéséről és ártalommentes elhelyezése 0 db.

**összesen: 559 db**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárásaiban), zajvédelmi és hulladékgazdálkodási ügyekben.

2021. december 4. és 2022. január 12. napja közti időszakban az iktatott hatósági ügyek száma ***342 db***, amelyből

* fakivágás 37 db,
* közterület-használat 220 db,
* vízgazdálkodás 10 db,
* környezetvédelem (zajvédelem és egyéb) 53 db,
* hulladékgazdálkodás 22 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

„Szombathely Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában a közszolgáltatási szerződés I. számú módosítása megtörtént a Blaguss Agora Hungary Kft-vel, a menetrend módosítás miatt.

A Városstratégiai, Idegenforgalmi és Sport Bizottság döntése alapján a Szent István király utcai híd átépítéshez készült három változat közül a 1. változat szerinti kialakítás kerül megtervezésre, a híd és a Szent István király u. 70. szám alatti ingatlan gépkocsibejárata között, a Gyöngyös patak felöli oldalon új járda is szerepel majd a tervben.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, valamint javítása a városban folyamatosan történik.

A város területén lévő zárt csapadékcsatorna és víznyelő mosatása időjárástól függően folyamatosan kerül elvégzésre.

A Parkerdő területére kettő darab zárható hulladékgyűjtő konténer került kihelyezésre a kint élők kommunális hulladékának gyűjtése céljából, melynek a bérlését a város 2022. január 1-től megrendelte, de az elszállítás díját nem az önkormányzat fizeti.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

20 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik.

A fenntartási feladatokat a költségvetés és kapacitás függvényében – az időjárás által is befolyásoltan – folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.)

A Szombathelyi Parkfenntartási Kft. a parkfenntartási feladatokat, mint fametszést, parkok takarítását, balesetveszélyes fák kivágását, fa pótlásokat folyamatosan végzi. Az „1000 fa projekt”-ből a 11-es Huszár úton és a lakótelepen tervezett 63 db fa ültetését a vállalkozó készre jelentette. A műszaki átadás-átvétel 2022. január 18-án megtörtént. A Falco által építendő Mérleg utcai játszótér munkaterület átadás-átvételi eljárása lezajlott, a munka megkezdődött. Várható befejezése: 2022. tavasza.

A Rohonci u. 46-50. keleti oldalán lévő játszótérre 1 db mozdony és 1 db vagon kihelyezése folyamatban van.

A KRESZ parkban a Víztorony-Kresz Park Kulturális- és Szabadidő Egyesület által telepített fitnesz eszközök műszaki átadás-átvételi eljárása és parkfenntartásba adása megtörtént. A fitnesz eszközökről szóló térítésmentes átadás-átvételi megállapodás megkötése folyamatban van.

A redmine rendszeren keresztül, a „Szépítsük Együtt Szombathely” menüpontból, az info@szombathely.hu, a katyu@szombathely.hu, a koztisztasag@szombathely.hu e-mail címeken beérkezett lakossági és képviselői bejelentések intézése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és a biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatos.

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban megvalósuló szakaszokra a forgalomba-helyezési engedélyek rendelkezésre állnak. A kerékpártámaszok kiépítése megtörtént, a műszaki átadás-átvételi eljárás 2022. január 12-én elindult.

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** szakaszra vonatkozó közbeszerzési eljárás előkészítése folyamatban van. A módosító hirdetmény (2. sz. korrigendum) Közbeszerzési Értesítőben történő megjelenését követően kiküldésre került az EKR-ben, az ajánlattételi határidő: 2022. január 18. volt, 12 ajánlat érkezett.

**Szombathely-Balogunyom településeket összekötő kerékpárút** szakasz kiviteli tervdokumentációja rendelkezésre áll. A közbeszerzési eljárás folyamatban van. A Közbeszerzési Értesítőben megjelent az AF módosítás (korrigendum 1.), amely alapján az új ajánlattételi határidő: 2022. január 20. (a jelen beszámoló készítésének időpontját követően).

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat keretén belül a kivitelező beszerzésére vonatkozó megismételt közbeszerzési eljárás során az ajánlattevők részére az „eljárás írásbeli összegzése” kiküldésre került. A szerződéskötési moratóriumra tekintettel a szerződés legkorábban 2022. január 18. napjától írható alá a nyertes Inter-Alp Építőipari és Szolgáltató Kft-vel. A szerződés megkötése a jelen beszámoló készítésének időpontjában folyamatban van.

**TOP-6.1.4-16 „Képtár turisztikai fejlesztése”** című pályázat: a kivitelezés műszaki átadás-átvétele eredményesen lezárult, az épület az üzemeltető részére átadásra került. Az informatikai eszközök beszerzésére vonatkozó közbeszerzési eljárás megindult, ajánlattétteli határidő: 2022. február 15.

A Képtár épületébe látogatók részére fenntartott női-férfi vizesblokk felújítására vonatkozó közbeszerzési eljárás elindult, ajánlattételi határidő: 2022. január 19. (a jelen beszámoló készítésének időpontját követően).

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"**. A kivitelezési munkákra szerződött IMOCENT Kft. a kivitelezési munkákat folyamatosan végzi. A jelenlegi készültségi szint hozzávetőlegesen 60%.

**TOP-6.1.5-15-SH1-2019-00002 Ferenczy I. utcai fejlesztés:** a kivitelező beszerzésére vonatkozó közbeszerzési eljárás eredményesen zárult, a legkedvezőbb ajánlatot adó Strabag Generálépítő Kft-vel a szerződés 2022. január 21-től (a jelen beszámoló készítésének időpontját követően) megköthető.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kiviteli tervdokumentáció rendelkezésre áll. A közbeszerzési eljárás megindítása folyamatban van.

**TOP-7.1.1-16-H-101-1** **A Tószer téri sportpálya közösségi célú fejlesztése - streetball pályák projektben:** a kiviteli tervdokumentáció rendelkezésre áll. A közbeszerzési eljárás megindítása folyamatban van.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a 11-es Huszár úti 2 db streetball pálya kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00783 jelű „Játszóterek fejlesztése” projektben** aSzombathely, 3785/332 (Nagy László utca - Kodály Zoltán utca) és 6615/31 hrsz. (Barátság utca) alatti ingatlanokon a játszótér felújítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a tervezési szerződés aláírásra került, a tervezés folyamatban van. Az engedélyezési szintű tervdokumentáció a hatóság részére benyújtásra került. A műszaki ellenőr beszerzése megtörtént.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kiviteli tervdokumentáció és tervezői költségvetés rendelkezésre áll. A közbeszerzési eljárás előkészítése megkezdődött.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** az engedélyezési és teljes körű kiviteli tervdokumentáció árazott és árazatlan költségvetés elkészült. A közbeszerzési eljárás előkészítése elkezdődött.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz kérelmet nyújtott be az Önkormányzat a Támogatási Szerződésben megjelölt projekt fizikai befejezésének 2023. augusztus 31. napjára történő módosítására. A kérelem elbírálása folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt, illetve a rögzített feladatok megvalósításához szükséges pénzügyi fedezet megteremtésének vizsgálata miatt a tervezői szerződés határidejének 2021. december 31-ig történő módosítása megtörtént. A tervező a kiviteli terveket határidőben átadta.

A Közgyűlés a 266/2021.(XII.16.) Kgy. sz. határozata alapján a támogatási összeg felhasználási módjának vizsgálata megkezdődött. A Gothard kastély felújításával kapcsolatos előterjesztés a Tisztelt Közgyűlés napirendjén szerepel.

**1625/2021. (IX.3.) Korm. határozat szerinti 905 millió Ft támogatás**

A Vásárcsarnok környezetének rekonstrukciójához (parkolók létesítése, út és járda korrekciók) készült kiviteli tervek tervfelülvizsgálatára vonatkozó tervezési szerződés aláírása megtörtént, a tervezés elindult.

A Víztorony környezetének fejlesztéséhez (útfejlesztések és játszótér létesítése) készült kiviteli tervek tervfelülvizsgálatára vonatkozó tervezési szerződés aláírása megtörtént, a tervezés elindult.

A Szent István király utcai hídrekonstrukcióra vonatkozó tervezési szerződés megkötésre került, a tervezési folyamat elindult.

Belterületi útfejlesztésekkel összefüggésben a tervező beszerzésére a szerződéskötés megtörtént, a tervezés folyamatban van.

A támogatásból megvalósuló egyes elemekkel összefüggésben a műszaki ellenőr beszerzésére az ajánlatkérés megtörtént, a megbízási szerződés megkötése folyamatban van.

**1625/2021. (IX.3.) Korm. határozat szerinti + 300 millió Ft támogatás**

Zanati kerékpárút fejlesztése projekt: a Zanati kerékpárút építési engedélye rendelkezésre áll. A műszaki ellenőr megbízására az ajánlatkérés folyamatban van.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Szombathely-Kőszeg ivóvízellátási rendszer, valamint a szennyvízelvezetési és -tisztítási rendszer részét képező települési önkormányzatok, mint ellátásért felelősök a víziközmű szolgáltatásról szóló 2011. évi CCIX. törvényben kötelezően előírt víziközmű vagyonértékelési feladatok elvégzésére a Vasivíz Zrt-vel kötöttek megbízási szerződést. A Vasivíz Zrt. a lefolytatott közbeszerzési eljárást követően a feladatra a Pátria Consult Gazdasági Tanácsadó és Vagyonkezelő Zrt.-vel szerződött. A Szerződött fél a munkákra vonatkozó részletes ütemtervet átadta. A szerződésekhez kapcsolódóan a vagyonértékelés finanszírozásáról, valamint a vagyonértékelési folyamat lebonyolításához kapcsolódó pénzügyek kezeléséről szóló, finanszírozási pontosításokat rögzítő nyilatkozat aláírása megtörtént.

A Vasivíz Zrt. által kezdeményezett VEF-2019-48 „Energiahatékonyság fejlesztése a Vasivíz Zrt. szolgáltatási területén” nyertes pályázat megvalósításához a Konzorciumi megállapodás 2021. július 13-án aláírásra került.

A Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi. A 2021-2035 időszak GFT-je módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) jóváhagyását be kell szerezni.

A magánberuházásban kiépülő víziközművek tulajdonba adásával kapcsolatos ügyek intézése folyamatos.

**Egyéb beadványokkal kapcsolatos feladatok végrehajtása:**

A Szombathely, Laky Demeter utcai posta újra nyitásával kapcsolatban a támogatási szerződés 2021. szeptember 15-én aláírásra került. A posta fűtéskorszerűsítése megtörtént, az elszámolással összefüggésben a kapcsolatot felvettük a Magyar Postával. 2021. november 8-án kinyitott a posta.

**Egyéb tervezések:**

* Szombathely területén, az Arany-patak vízgyűjtőjéhez tartozó csapadékvíz-elvezető rendszer vízjogi üzemeltetési engedélyének beszerzéséhez szükséges tervdokumentáció összeállítása folyamatban van.
* Bakó utcai nagy játszótér tervezési feladatokra vonatkozóan a tervező beszerzésre, és a tervezési szerződés aláírásra került, a tervezés elindult.
* Bakó utcai parkoló: a tervfelülvizsgálatra vonatkozó szerződés megkötésre, az elkészült tervdokumentáció az engedélyező hatóság részére benyújtásra került.
* Szent István parkban található szökőkút rekonstrukciója tanulmánytervének készítése folyamatban van.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Koordinálta az új informatikai rendszer bevezetését, oktatását. Publikálta az osztályok által előkészített iForm űrlapokat. Egyeztette a választással és népszavazással összefüggő informatikai feladatokat.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Szombathely Megyei Jogú Város Önkormányzata 2021. évi belső ellenőrzési tervének megfelelően a „Projektek lebonyolításának folyamata” tárgyában lefolytatott vizsgálat 2021. december végén befejeződött, az ellenőrzési jelentés a Tisztelt Közgyűlés áprilisi ülésének tervezett napirendén szerepel.

A 2022. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2021. decemberi ülésén fogadta el.

Az iroda a jóváhagyott felügyeleti tervnek megfelelően 2022. januárban új vizsgálatot indított el a Szombathelyi Egyesített Bölcsődei Intézménynél a 2016-2020. gazdasági évekre vonatkozó költségvetési gazdálkodás szabályszerűségének vizsgálata tárgyában, az alábbi szempontok szerint:

* A gazdálkodás szervezettsége, célszerűsége
* Az intézmény pénzügyi gazdálkodása
* Számviteli előírások érvényesülése
* Az intézményi vagyon változásának értékelése
* A leltározás és a selejtezés ellenőrzése
* Gépjárművek üzemeltetésének ellenőrzése
* A belső kontrollrendszer kialakítása és működtetése

A vizsgálat várhatóan február közepén fejeződik be.

A **Gondnoksági Iroda** vezetője az alábbi tájékoztatást adta az iroda tevékenységéről:

Az elmúlt Közgyűlés óta az iroda a Polgármesteri Hivatal technikai működtetése mellett az alábbi főbb feladatokat végezte el:

Megszervezte és felügyelte a 2021. évi Szombathelyi Adventi vásárt. Mind a résztvevőktől, mind a vállalkozóktól pozitív visszajelzés érkezett a rendezvény színvonaláról.

A 2022. április 3-i választásokhoz szükséges további szavazóládák és fülkék beszerzését elindította.

A hivatali átszervezésnek megfelelően gondoskodott az irodákat érintő bútorok és eszközök áthelyezéséről, bélyegzők cseréjéről.

A Szombathelyi Közterület-felügyelet Szombathely, Ady tér 40. szám alatt működő, valamint a Hajnóczy u. 1. számú ingatlanon lévő Ebrendészeti telephely irodáinak folyamatos takarítására kiírta a pályázatot.

A Polgármesteri Hivatal épületeire vonatkozó 2022. évi tűz- és munkavédelmi pályázat kiírása is megtörtént.

A 2022. évi hivatali költségvetés tervezéséhez az osztályokkal egyeztetéseket folytatott a működési feltételek biztosítása érdekében.

Megújította a következő évi újságok előfizetéseit.

Kérem a Tisztelt Közgyűlést tájékoztatóm elfogadására.

**Szombathely, 2022. január „ ”**

 **/: Dr. Károlyi Ákos :/**

**HATÁROZATI JAVASLAT**

**.…/2022. ( I. 27.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal